**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 562**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Одобряване на Подробен устройствен план (ПУП) – Парцеларен план (ПП) на техническата инфраструктура за външно ел. захранване на свинеферма за свине майки в поземлен имот с идентификатор 07363.121.252 по ККиКР на землището на с. Б. Сливово, общ. Свищов

На основание чл. 21, ал. 1, т. 11 от Закона за местното самоуправление и местната администрация (ЗМСМА), чл. 129, ал. 1 от Закона за устройство на територията (ЗУТ), по Заявление с Вх. № 94-З-3262/15.12.2020 г. до Кмета на община Свищов от „Биляна” ООД, със седалище и адрес на управление: с. Българско Сливово, общ. Свищов, във връзка с Реш. № 331/26.11.2020 г., Прот. № 19 на Общински съвет – Свищов, с мотивирано предписание за изработване на ПУП – ПП на техническата инфраструктура, Решение № 1 от Протокол № 6/20.07.2021 г. на Общински експертен съвет по устройство на територията (ОЕСУТ) при Община Свищов и предложение с Вх. № 1023/09.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Одобрява Подробен устройствен план (ПУП) – Парцеларен план (ПП) на техническата инфраструктура за външно ел. захранване на свинеферма за свине майки в поземлен имот с идентификатор 07363.121.252 по ККиКР на землището на с. Б. Сливово, общ. Свищов, с проектно трасе, засягащо поземлен имот с идентификатор 07363.118.1, пасище – общинска публична собственост по КК и КР на землището на с. Б. Сливово и поземлен имот с идентификатор 07363.888.9901 – урбанизирана територия на населеното място по КК и КР на землището на с. Б. Сливово, общ. Свищов.

2. Дава съгласие прокарването на трасето да се извърши при условията на чл. 193, ал. 3 и ал. 4 и чл. 210 от Закона за устройство на територията (ЗУТ).

3. Упълномощава Кмета на Общината да извърши всички действия по изпълнение на т. 1 и т. 2 съобразно с изискванията на ЗУТ.

Решението да се обнародва в 7- дневен срок в „Държавен вестник”.

Решението може да бъде обжалвано по реда на чл. 215 от ЗУТ пред Административен съд – гр. Велико Търново, в 30-дневен срок от обнародването в „Държавен вестник” чрез Община Свищов.

**МОТИВИ:**

1. С Реш. № 331/26.11.2020 г., Прот. № 19 на Общински съвет – Свищов е разрешено изработването на Подробен устройствен план (ПУП) - Парцеларен план (ПП) на техническата инфраструктура за външно ел. захранване на свинеферма за свине майки в поземлен имот с идентификатор 07363.121.252 по КК и КР на землището на с. Б. Сливово, общ. Свищов, с проектно трасе, засягащо поземлен имот с идентификатор 07363.118.1, пасище – общинска публична собственост по КК и КР на землището на с. Б. Сливово, общ. Свищов, съгласно регистър на засегнатите имоти. Със същото решение е одобрено и техническото задание.

2. Проектът за ПУП – ПП е внесен в Община Свищов за процедиране и одобрение със Заявление с Вх. № 94-З-3262/15.12.2020 г. до Кмета на община Свищов от „Биляна” ООД, със седалище и адрес на управление: с. Българско Сливово, в качеството им на заинтересовано лице по чл. 131, ал. 1 от ЗУТ и собственик по силата на Договор № ПО-03-01, гр. В. Търново, 22.01.2020 г. за покупко – продажба на недвижим имот, държавна земя – частна държавна собственост по чл. 27, ал. 8 от Закона за собствеността и ползването на земеделските земи, вписан в Служба по вписванията с Вх. рег. № 174, Акт № 62, т. I/20 г. при СРС.

3. ПУП – ПП е съобщен в Неофициален отдел на ДВ бр. 111 от 31.12.2020 г. и във в-к „Дунавско дело“ бр. 3/2021 г. По направеното съобщение не са постъпили възражения.

4. Проектът за изменение на ПУП – ПП е разгледан от Общински ЕСУТ при Община Свищов на 09.02.2021 г. и с Решение № 2 от Протокол № 2/09.02.2021 г. същият не е приет. По писмо с изх. № 94-З-3262/15.02.2021 г. на арх. Юл. Павлов – Гл. архитект на Община Свищов със Заявление с Вх. № 94-З-3262/30.06.2021 г. са представени съгласувателни писма с Изх. № К-EDN-3393/18.05.2021 г. на „ЕРП Север“ АД и изх. № 1345(1)/22.04.2021 г. на РИОСВ – В. Търново. ПУП е приет с Решение № 1 от Протокол № 6/20.07.2021 г. на Общински експертен съвет по устройство на територията (ОЕСУТ) при Община Свищов.

В заседанието участват 27 общински съветници.

Гласували “За” – 26, “Против” – няма и “Въздържали се” – няма. Не участва – 1.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/